刑偵日記

《刑偵日記》，係香港電視廣播有限公司同優酷合拍同製作嘅時裝驚慄電視劇，以美劇形式拍攝，由惠英紅、王浩信、姜皓文、袁偉豪、黃智雯、黎諾懿同王敏奕領銜主演，並由戴祖儀、陳煒、菊梓喬、連詩雅同馬貫東聯合演出，編審朱鏡祺同劉小群，監製關樹明。

呢套劇喺2020年5月頭開拍，同年8月尾煞科。2021年6月15號8:00pm喺優酷、myTV Gold、TVB Anywhere 同 Astro GO首播；6月28號起9:30pm喺翡翠台播出；7月19號-22號起因為播奧運而延遲到10:00pm播出；7月23號起延遲到10:15pm播出。宣傳口號係「年度心寒之作」。

呢套劇係2020年香港國際影視展十一部推介劇集之一同2021無綫節目巡禮十四部劇集之一。

故仔大綱
呢套劇圍繞唔同心理病患者，講述一段段意想不到、笑中有淚、懸疑驚慄嘅故事。人與人之間嘅相遇，總有原因，唔係恩賜，就係教訓......

楊碧芯飽受精神分裂困擾，差啲害咗自己個仔葉勁峰。勁峰驚嚇過度，竟然解離出體弱但係窩心嘅次人格——朱璣。朱璣苦讀成筆跡同心理剖繪專家，幫身手了得嘅勁峰成為快活臥底，仲將一個犯罪集團連根拔起。

不過，接踵而至嘅奇案竟然令勁峰成為殺人疑犯，亦令到細妹葉朗晴受到驚嚇而失常。碧芯當年留低子女不顧而去，為咗補償同贖罪，屈就做病院助理去保護個女，但係同勁峰心結難解......

雙重人格嘅勁峰，被啱啱醫好躁鬱症嘅「刑偵之父」聶山賞識，招攬加入特案組，同精神科醫生韋睿傑、拆彈警花游雁星、法醫人類學家方菀芊一齊惡鬥種種心理偏差嘅高智慧罪犯，偵破多單驚慄懸案。

演員表

主要演員

其他演員

攷

2021年無綫電視劇集